**Általános információk**

V8 uszoda – wellness adatai

Alábbi hatóságokhoz fordulhat észrevételeivel, panaszaival

Irányelvek

Tájékoztató

**Általános Szerződési Feltételek**

Jegyek, bérletek

Csoportos oktatások, edzések belépései

**Egységes kritériumrendszer**

Egyesületi bérlet és belépés

Egyesületi belépés általános szabályai

***Uszoda etikett***

Általános nem megengedett magatartás, viselkedés

Úszómedence etikett

Tanmedence etikett

***Wellness – Spa - Szauna Etikett***

Wellness Etikett

***Szauna etikett***

Szauna használat szabályai

**Általános információk**

**V8 uszoda – wellness adatai**

Tulajdonos: Szentendre Önkormányzat

Üzemeltető: Aquapalace Kft

Üzemeltetési szabályzat: 2019.10.31. 4. változat Pestmegyei Kormányhivatal, Szentendre Járási Kormányhivatala

Befogadóképesség: 352 fő

Székhely. 2000, Szentendre Kálvária út 16/c.

Telefon: +36 26 300

E-mail: [v8@szentendre.hu](mailto:v8@szentendre.hu)

**Alábbi hatóságokhoz fordulhat észrevételeivel, panaszaival**

Szentendrei Közös Önkormányzati Hivatal

Cím: 2000 Szentendre, Városház tér 3.

Tel: +36 (26) 300 407

Pest Megyei Kormányhivatal Fogyasztóvédelmi Osztály

Cím: 1135 Budapest, Lehel út 43-47.

Tel: +36 (1) 236-3900

Pest Megyei Békéltető Testület

Cím: 1119 Budapest, Etele út 59-61. II. em. 240.

Tel: +36 (1) 269-0703

Rendkívüli esemény esetén értesítendő

Általános segélyhívó, Mentők, Tűzoltók, Rendőrség: 112.

„***Aquapalace Szabadidőközpont V8, ahol élmény a sportolás és szabadidő eltöltése.”***

**Irányelvek**

1. A belépésnél legyen egyértelmű, hogy vízisportolási és nem strandolási szolgáltatásokat nyújt az uszoda. Az uszoda nem strand.
2. A belépésnél legyen egyértelmű, hogy a V8 Wellness nem gyermek vízijátszótér szolgáltatásokat nyújt.
3. A Házirendnek célja, hogy meghatározza az Aquapalace Szabadidőközpont V8 Uszoda és Wellness - Spa területén tartózkodó, szolgáltatásokat igénybe vevő személyeknek a jogait, kötelezettségeit, illetve ezen személyek egymás felé irányuló magatartását.
4. A V8 uszoda Házirendje a Vendégeink és sportolóink biztonsága, egészségének és testi épségének megőrzése érdekében készült és rögzíti a V8 Uszoda és Wellness rendeltetésszerű használatát.
5. Aquapalace Szabadidőközpont V8 Uszoda által nyújtott szolgáltatások árait a tulajdonos hagyta jóvá és részletes szabályozását az „Általános Szerződési Feltételek Szabályzata” és a „V8 Uszoda és Szabadidóközpont Árlista” tartalmazza.
6. A V8 uszoda sportcélú medencesáv bérlését és bérbeadását szabályozó egységes kritériumrendszert a Szentendre város Önkormányzata elfogadta.

**Tájékoztató**

1. A V8 területén lévő sportszereket mindenki saját felelősségére használhatja, az ebből eredő sérülésekért az üzemeltető felelősséget nem vállal.
2. A Vendégek a szolgáltatás módjára, minőségére, a kiszolgáló személyzet magatartására, a fürdő üzemeltetésére vonatkozóan írásbeli kifogást, panaszt vagy elismerést tehetnek a pénztárban erre a célra elhelyezett Vásárlók könyvében, valamint személyesen a mindenkori Uszodavezetőnél vagy az Aquapalace Szabadidőközpont V8 uszoda Ügyvezetőjénél.
3. A V8 szívesen fogad minden észrevételt a Honlapján vagy a Facebook bejegyzésben.
4. Az a személy, aki a Házirend megszegése esetén a felszólítást követően sem tesz eleget, illetve a V8 uszoda dolgozóinak az utasításait nem tartja be, azt a létesítmény üzemeltetője az épület elhagyására kötelezheti, és ehhez hatóság segítségét is igénybe veheti.
5. A V8 uszoda belépőjegyének, bérletének megvásárlásával, szolgáltatásainak igénybevételével a Vendég a Polgári Törvénykönyvről szóló 2013. évi V. törvény 2:48.§ alapján önkéntesen, befolyásmentesen és határozottan hozzájárul ahhoz, hogy róla a V8 uszoda területén fotó, videó vagy hangfelvétel készüljön. Hozzájárulásával felhatalmazza aV8 uszoda üzemeltetőjét az Aqupalace Kft-t, hogy az elkészült képmást, felvételeket marketing és kommunikációs célra felhasználhassa és nyilvánosságra hozhassa.
6. A V8 uszoda és szabadidőközpont üzemeltetője semmilyen felelősséget nem vállal a Vendégek, látogatók által a V8 uszoda területén készült, nem hivatalos fotók, kép- és hangfelvételek közzétételéért.
7. A sajtó és média munkatársai a V8 uszodában fotót, kép – és hangfelvételt a létesítményről, a rendezvényekről, foglalkozásokról kizárólag az üzemeltető ügyvezetőjének írásos engedélyével készíthetnek.
8. A V8 uszodával kapcsolatos hivatalos és sajtónyilatkozatot kizárólag az üzemeltető ügyvezetője tehet.
9. Adatvédelmi irányelvek és tájékoztató: <https://www.v-8.hu/adatvedelem>

Szentendre, 2021. április 1.

**Általános Szerződési Feltételek**

**Jegyek, bérletek**

1. A pénztárnál kiadott csuklópánt (óra) jegyként funkcionál, mely csak a kiállítás napján érvényes és egyszeri belépésre jogosít. A csuklópánt viselése kötelező. A megrongálódott vagy elveszített csuklópántokért pótdíjat számolunk fel, melynek összege: 1500,- Ft/db
2. A V8 uszodában kapható jegyek és bérletek visszaváltására és készpénz visszafizetésére nincs lehetőség.
3. Jegyek, belépők vásárlásakor a Vendég a pénztárprogram által automatikusan kirendelt szekrényt kap – a szekrényt ezért nem lehet megválasztani.
4. A pénztár nyitva tartása nem egyezik a V8 uszoda és szabadidőközpont teljes nyitva tartási idejével.
5. A belépőjegyek értékesítése záróra előtt egy órával megszűnik.
6. A szolgáltatások az adott részleg utolsó félórájában már nem vehetők igénybe.
7. Az adott részleg területére csak érvényes belépőjeggyel, bérlettel, illetve belépési engedéllyel rendelkező személyek, csoportok léphetnek be, nyitvatartási időben.
8. Lejárt vagy érvénytelen bérlettel a belépés, szolgáltatások igénybevétele nem lehetséges.
9. Hét, azaz 7 éves kor alatt a V8 csak felnőtt kíséretével látogatható. 7 éves kor alatti gyermek csak gyermekjegy megváltásával és a belépéskor érvényben lévő teljes áru vagy kísérő belépőjeggyel rendelkező felnőtt kíséretében léphet be a V8 uszoda területére.
10. Hét, azaz 7 éves kor feletti vendég csak érvényes diákigazolvány, a nyugdíjaskorú vendég nyugdíjasigazolvány felmutatásával jogosult a kedvezményes jegy/bérlet vásárlásra.
11. A V8 uszoda vezetése indokolt esetben (műszaki okok, rendezvények, stb.) jogosult a létesítmény területének részleges vagy teljes lezárására és ezért a Vendégeknek kártérítéssel nem tartozik.

**Csoportos oktatások, edzések belépései**

1. A csoportos oktatások edzések részletes szabályit a V8 Uszoda egységes kritériumrendszere szabályozza. A vízfelületének vízisport célú bérlésére és bérbeadására vonatkozó egységes kritériumrendszert a Szentendre Város 151/2020 (XI.11.) számú polgármesteri határozat alapján, jóváhagyta a 15/2021 (I.20) számú Önkormányzati határozat.
2. Csoportos és egyéni úszásoktatással, úszással, valamint a V8 uszoda területén végezhető foglalkozásokkal (úszásoktatás, aquafitness, vízilabda, szinkronúszás) kapcsolatos kizárólagos jogok, mint szervezés, lebonyolítás, engedélyezés az uszoda és wellness vezető és az ügyvezető igazgató hatáskörébe tartoznak.
3. Oktatások, edzések csak bérelt sávban egyesületi bérleti belépőkkel engedélyezett.
4. Lakossági sávban és mások által bérelt sávban az oktatás, egyéni edzés, csoportos edzés nem engedélyezett.
5. Iskolák, közösségek, sportegyesületek, létesítmények, cégek, valamint magánszemélyek (továbbá Bérlő) részére egyedi vagy rendszeres medence és / vagy sáv használata, foglalása, bérlése kizárólag megrendelés alapján, az uszoda és wellness vezetővel történő előzetes egyeztetés, illetve a visszaigazolt, az ügyvezető által aláírt szerződés alapján lehetséges.
6. Csoportosfoglalkozásokat kizárólag az érvényes, az Aquapalace Kft.- vel kötött egységes kritériumrendszer szerződéssel, szakképesítéssel rendelkező Bérlők tarthatnak, a szerződésben rögzített dokumentumok (oktatói igazolványok, engedélyek, jogosítványok, orvosi igazolások) hiánytalan bemutatása után. A bérelt időszakban a bérlet használatára kizárólagosan a szerződésben szereplő Bérlő jogosult, a bérelt sávokat tovább értékesíteni nem lehet.
7. A Bérlő nem adhatja tovább más, a V8-uszodával szerződéses viszonyban nem álló Bérlőnek a bérleti szerződésben rögzített egyedi vagy rendszeres medence és vagy sáv használatát, foglalását, bérelt sávjait, arra csak a V8 uszoda ügyvezetője jogosult.
8. Minden csoportos foglalkozást vagy annak lemondását hét (7) naptári nappal a foglalkozása előtt írásban jelezni kell a mindenkori uszoda- és wellness vezetőnél. Ennek hiányában vagy késedelem esetén a Bérlő nem jogosult vízfelület használatára. Amennyiben a Bérlő a bérlemény igénybevételét a teljesítési időpontot megelőző hetedik (7.) napig nem mondja le, az általa bérelt, de igénybe nem vett szolgáltatások ellenértékének teljes összegét köteles megfizetni.
9. A V8 uszoda a Bérlő időpontjait órarendbe foglalja és a látogató közönség részére jól látható módon helyezi el az Uszodában.
10. Az uszodavezető a V8 uszoda bérelt vízfelületeit, időpontjait órarendbe foglalja és azt a látogató közönség részére jól látható módon helyezi el a pénztárban, a medencetérben és a V8 honlapján, valamint a medence szélére kihelyezett táblákkal. Bérelt medencesávban csak a megrendelő egyesület tartózkodhat.
11. Az úszómedencében sávonként maximum 17 fő, a tanmedencében sávonként maximum 8 fő tartózkodhat egyszerre.
12. Vízilabda edzésre 24x21 méteres hatsávos pálya bérelhető öt sáv és egy szélsősáv díja ellenében, a fennmaradó egyharmad medence részt négy keresztsávot a V8 uszoda szabadon használhatja.
13. A sávok legkevesebb egy óra időtartamra bérelhetők, fél órás bérlésre nincs lehetőség.
14. Miden csoportos oktatáson résztvevő vagy oktatást tartó személy kizárólag a V8 uszoda pénztárában megváltott belépővel vagy bérlettel léphet be az uszoda területére, ha rendelkezik sávbérleti szerződéssel.
15. A Bérlő névre szóló bérletre jogosult, melyet a V8 uszoda pénztárában az uszodavezető engedélyével állítanak ki. A bérlet kiállításakor elkérjük a Bérlő személyes adatait, ezért – a vonatkozó jogszabályi előírásokra figyelemmel – hozzájáruló nyilatkozatot kell kitöltenie az elkért adatokról, melyeket a V8 Uszoda és Szabadidőközpont üzemeltetője, az Aquapalace Kft. az érvényben lévő adatvédelmi szabályzata szerint tárol és kezel. Részletek: [www.v8.hu/adatvedelem](http://www.v8.hu/adatvedelem)
16. A névre szóló bérlet érvényesítéséhez mágneskártya szükséges. A bérlet kiállításakor az üzemeltető a mágneskártyáért 1000 Ft letéti díjat számít fel. A letéti díj visszatérítésére a Bérlő a kártya leadásakor jogosult, kizárólag abban az esetben, ha a kártya nem rongálódott, hibátlanul működik. Elveszett, megrongálódott kártya cserére, pótlásra nincs lehetőség, új mágneskártyát csak újabb letét és a kiállítási díj (1500 Ft) megfizetése ellenében tudunk biztosítani.
17. A Bérlő nevére szóló bérletek nem átruházhatók, a bérletek készpénzre váltására nincs lehetőség, érvényességük a Bérlői szerződés lejáratáig tart, ezután nem jogosítanak a Bérlő vagy oktatók belépésére.
18. Egy Bérlő annyi névre szóló bérletre jogosult, ahány oktatót feltűntet a Bérlői szerződésben.
19. A csoportos öltözők kulcsait csak az uszoda személyzete adhatja ki az oktatók számára, az öltözők kulcsát az oktatóknak elvinni tilos.
20. A Bérlő vagy az általa foglalkoztatott oktató köteles tanítványait az uszodatérbe való belépés előtt összegyűjteni és csoportosan a kártyájával beengedni.
21. A pénztárban megváltható kísérőjegy csak a Bérlő által nyújtott foglalkozás megtekintésére szolgál. A Kísérő nem jogosult a kommunális helyiségek (mosdóblokk) használatán kívül az uszoda egyéb szolgáltatásainak igénybevételére.
22. Az óvodai és általános iskola első osztályos szervezett úszásoktatási csoportoknál nyolc (8) gyermekenként két (2) fő kísérő egyesületi áron bemehet az öltöző és a medencetér területére segíteni. Egyéb esetben a szülők és kísérők kizárólag öltöztető jegy megvásárlásával nyújthatnak segítséget az öltözőben, illetve kísérőjeggyel az öltözőben és az uszodatér karzatán vagy lelátóján, a foglalkozás ideje alatt.
23. A csuklópánt viselése az oktatók számára kötelező. A megrongálódott vagy elveszített csuklópántokért pótdíjat számolunk fel, melynek összege: 1500 Ft/db.
24. A mágneskártyák nem rendeltetésszerű használata, valamint a beléptetési rendszer használati szabályainak megszegésével a Vendég súlyosan megsérti a Házirendet, minek következtében a 1.2. pont szerint a V8 uszoda elhagyására kötelezhető.
25. A Bérlő vagy oktatója felelős az általa vezetett csoport vagy személy élet- baleset és vagyonbiztonságáért, valamint a Házirendben foglaltak betartásáért és betartatásáért.
26. A Bérlő vállalja a bérleti időszak alatt a teljes felelősséget személyzetéért, valamint az általa nyújtott szolgáltatásért, a szolgáltatásait igénybe vevő személyekért és az általuk egymásnak vagy harmadik személynek okozott károkért és a bérelt területeken bekövetkező balesetekért.
27. Ha a Bérlő alkalmazottja vagy vendége nem tartja be a Házirendet és az úszómester utasítását, akkor a rendbontó személy kiutasítható az uszodarészleg, illetve a V8 uszoda területéről.
28. A Bérlő jelen lévő megbízottja köteles gondoskodni arról, hogy a foglalkozások után a V8 uszoda helyiségeit tisztán és rendezetten, az átvételnek megfelelő állapotban hagyják el. Amennyiben kár keletkezik, a V8 uszoda az okozott kárt jegyzőkönyvben rögzíti és jogosult a Bérlő által okozott károkért, takarításért külön díjat felszámolni.

**Egységes kritériumrendszer**

Aquapalace Szabadidőközpont V8 Uszoda vízfelületének vízisport célú bérlésére és bérbeadására vonatkozó sávbérlési díjszabás, sávrendelés és egyéb tudnivalók

egységes kritériumrendszere Szentendre Város 151/2020 (XI.11.) sz. polgármesteri határozat alapján elfogadta a 15/2021 (I.20) Szentendre Város Polgármesteri határozata

**Egyesületi bérlet és belépés**

1. Minden egyesületi egyszeri belépés, minden alkalommal a sávbérleti díj tíz százaléka (10%) + ÁFA, (edző, oktató, sportoló, vendég sportoló)
2. Vízilabda mérkőzésre, úszóversenyre, nyíltnapra és egyéb bemutatókra a sportolók és edző belépése díjmentes.
3. Egyesületi bérlet bérelt egy sávórára maximum (17+3 fő) 20 főre és csak az adott időszakra érvényes
4. Egyesületi bérlet a csoportos öltözők és uszodatér használatára jogosít
5. Egyesületi bérletet az egyesület vásárolhat és nem ruházhatja át
6. Váltható bérletszám sávóra × 20 fő, uszodamedence
7. Váltható bérletszám sávóra × 10 fő, tanmedence
8. Egyesületi bérlet maximum 20 alkalmas egy sávórára, érvényes
9. Egyesületi bérlet az adott sávórákra érvényes, nem átruházható és nem meghosszabbítható
10. Egyesületi bérlet igény sávbérlési igénnyel együtt leadva átutalással fizethető, pótlásra vett bérletek a pénztárnál vásárólhatók készpénzre vagy kártyával.
11. Minden egyesület megvásárolja a nevére szóló és időtartamot tartalmazó egyesületi sávórára belépő bérletet ezzel történhetnek a be-és kiléptetések a házirend betartásával
12. Az egyesületi belépő bérlet és pályasáv használati bérlet nem jogosít wellness, parkolás és egyéni öltözőszekrény használatra.
13. Pálya bérleti díjak kiegyenlítése utalással vagy a számla bemutatásával történhet a pénztárban kártyával, készpénzzel
14. A pályasáv bérlésre beérkezett igényeknél, ha átfedés van, akkor a rendelési időtartam és az egyesületi kritérium mutatószám (1. számú melléklet) alapján dönt a vezetés

**Egyesületi belépés általános szabályai**

1. Megrendelt rögzített, kifizetett szolgáltatás módosításra nincs lehetőség
2. Pályasáv bérleti díjakat nem utal vissza a bérbeadó és nem számítható be a következő havi, heti igénylésbe
3. Pálya bérlet igény módosításra nincs lehetőség a számla rendezését követően
4. Egyesületi pályasáv bérlet nem átruházható, nem megosztható
5. Befizetett bérleti díj nem visszatérítendő kivéve, ha a bérbeadó hibájából marad el a teljesítés, de nem vis major
6. Általánosan kettő, de legalább egy sáv mindig a szabadidős úszók számára van fenntartva.
7. Pályaóra 55 perc, a pálya elfoglalása egész órakor, elhagyása öt perccel az óra vége előtt
8. A bérbeadó jogosult délután tíz (10) sáv kialakítására
9. Egy pályát, egyidőben maximum 17, illetve tanmedencében nyolc (8) fő használhat, minimum előírás sáv óránként minimum tíz bérlet megvásárlása kötelező.
10. Bérelt uszodai pályasávhoz maximum 20, tanmedencéhez 10 bérlet vásárolható
11. Az elfogadott szabályok és vagy a házirend megsértése esetén három írásbeli figyelmeztetés után az egyesület felfüggesztésre kerül egy hónapra, hat írásbeli figyelmeztetés az egyesület és létesítmény közti szerződés azonnali hatállyal rendkívüli felmondással megszűnik

A Házirend 2021. 03. 06. napjától visszavonásig érvényes. A változtatás jogát fenntartjuk.

Kelt: Szentendre, 2021. április 1.

Dr. Juhász László Ügyvezető igazgató

***Uszoda etikett***

**Általános nem megengedett magatartás, viselkedés**

1. Az uszoda és wellness részleg területére cipőben belépni, dohányozni a V8 uszoda egész területén, továbbá a létesítményt körülvevő területen öt (5) méteren belül.
2. Az uszoda területére és a medencékbe (úszó, tan, élmény) matracot, úszógumit, egyéb felfújható és strand játékot bevinni nem engedélyezett
3. A hangoskodás, ugrálás, szaladgálás, erkölcstelen viselkedés, mely zavarja a többi vendég nyugalmát
4. Az uszoda területére ételt és szeszesitalt behozni Az öltözőkben és a medencetérben és wellness területén étkezni, szeszes italt fogyasztani, hangoskodni, egyéb zene- és zajkeltő eszközt üzemeltetni
5. A medencékbe, a medencetérbe szappant, mosószert bevinni, a medencék vizét beszennyezni
6. A szaunapark használata 14 éven aluli vendégeink számára, kivéve a wellness használatban leírt feltételeket
7. Saját hajszárítót és egyéb elektromos eszközt üzemeltetni, kivéve a pénztár előtt erre kijelölt helyeken
8. A tanmedencében és úszómedencében úszósapka használata kötelező
9. Úszásoktató tevékenységet végezni az üzemeltetővel kötött érvényes szerződés és sávbérlés hiányában
10. Úszásoktatást és edzést zavarni, szóban, tettlegesen vagy vízfelülethasználattal
11. A V8 uszoda hivatalos engedélye nélkül az épületet, a berendezéseket és más személyeket, úszásoktatást, edzést fényképezni, videofelvételeket készíteni

**5. Úszómedence etikett**

1. A medencék használata előtt a zuhanyozás mindenki számára kötelező
2. Úszni nem tudó vendégeink számára a 33 m-es úszómedence használata nem engedélyezett
3. A 33 m-es úszómedencében és a tanmedencében úszó short, rövidnadrág viselése nem megengedett csak úszónadrág (fecske) vagy száraz testhez simuló úszónadrág vagy dressz megengedett
4. A medencében tiszta fürdőruhán kívül más ruházatban és cipőben tartózkodni nem engedélyezett
5. Az úszómedencét 7 éven aluli úszni nem tudó gyermekek csak oktató vagy szülői felügyelet mellett vagy szervezett programok keretében használhatják.
6. **Tanmedence etikett**
7. Három, azaz 3 éven aluli és nem szobatiszta gyermekek részére kötelező a speciális úszó bugyi (nem elegendő a vízhatlan úszópelenka) és a pelenka cserére kijelölt pelenkázó használata.
8. A tanmedence csak gyermekek részére 12 éves korig megengedett abban az esetben, ha az adott Egyesületnek a tanmedencében bérelt pályája van. A gyermekekkel foglalkozó oktatónak vagy tanárnak minden esetben jelen kell lennie.
9. A tanmedence csak gyermekek részére 12 éves korig megengedett szülői felügyelettel a parton.
10. A tanmedence használat felnőttek és 12 éven felüli gyermekek részére nem engedélyezett
11. Felnőttek 12 éven felüliek, a tanmedencét nem használhatják, abba nem ülhetnek és a lábukat sem lógathatják egészségügyi okok miatt.

Kelt: Szentendre, 2021. április 1.

Dr. Juhász László Ügyvezető igazgató

***Wellness – Spa - Szauna Etikett***

**Wellness Etikett**

1. Spa használata a kezelésekre koncentrál. Spa szolgáltatásaink a szauna, gőzfürdő, a hideg és meleg zuhanyok kombinációja, az aroma- és fitoterápia, valamint különböző a masszázsok.
2. A Wellness négy alapelve a helyes táplálkozás, a testmozgás, a pihenés, a környezettudatosság, a wellness egy életmódra utal és lényege az egészségmegőrzés.
3. A csend és nyugalom biztosítja a rekreációt, ezért a Wellness – Spa központ a gyerekek részére nem javasolt a szakemberek szerint és ezt követi a V8 vezetése is, így csak vasárnap délelőtt látogathatók 12 éves kortól.
4. Wellness és Spa szolgáltatásainak igénybevétele kizárólag érvényes wellness- vagy kombinált belépővel lehetséges.
5. A belépő és vagy bérlet megvásárlásával a Házirendet és a Wellness részlegben kifüggesztett szauna szabályokat a Vendég elfogadja, ezek betartása minden Vendég számára kötelező. A Házirend és a Szauna szabályok be nem tartása esetén a V8 üzemeltetője a Vendéget a szauna elhagyására kötelezheti.
6. A Wellness részleget, berendezéseket és felszereléseket rendeltetésüknek megfelelően kell használni.
7. Étel fogyasztása kizárólag a Wellness bár területén megengedett, de csak szervezett programok esetében.
8. Ételt és italt behozni az uszoda területére nem megengedett.
9. Az élménymedence használata ellenjavallt: súlyos szív-, keringési- és légzési elégtelenség, inkontinencia, rosszindulatú daganatos megbetegedés, akut gyulladás betegség, tuberkulózis, trombózis, súlyos visszérbetegség és terhesség esetén.
10. A Wellness részlegben papucs használata kötelező.
11. A merülő medence, élménymedence és pezsgőmedence csak zuhanyozás után használható.
12. A pezsgőmedencében egyszerre maximum 6 fő tartózkodhat.
13. A Wellness részleg elemei csak akkor működnek, amikor erre igény van és vendég tartózkodik a részlegben.

A Házirend 2021. 04.01, napjától visszavonásig érvényes. A változtatás jogát fenntartjuk.

Kelt: Szentendre, 2021. április 1.

Dr. Juhász László

Ügyvezető igazgató

Aquapalace Kft.

***Szauna etikett***

**Szauna használat szabályai**

1. Ittas és bódult állapotban szaunát használni nem megengedett és életveszélyes!
2. Szauna használat előtt a zuhanyzás kötelező.
3. Papucsot a szaunákba bevinni tilos.
4. A szauna padokon elhelyezkedni csak úgy lehet, hogy az egész test, így a lábak alá is textília kerüljön.
5. Illóolajat engedély nélkül használni, valamint a kövekre a vendégeknek vizet locsolni az úszómester vagy szaunamester jelenléte nélkül nem megengedett, tűz és balesetveszélyes, az uszoda azonnali elhagyására kötelezi a felügyelő úszómester a szabályt megszegőt.
6. A mesterszauna csak szaunamester felügyelete mellett használható, így csak akkor üzemel, ha a meghirdetett programok vagy egyéb események miatt szaunamester programot tart a Wellness részlegben.
7. A helyes és egészséges szauna használat érdekében a Wellness részleg használata fürdőruha nélkül, szaunalepedő/törölköző igénybevételével ajánlott és szombat esti programban ez elvárt.
8. A Szaunaprogramok alatt a résztvevők számára fürdőruha viselése nem megengedett ugyanakkor lepedő és vagy törölköző használata kötelező.
9. A Szaunaprogramok időtartama alatt a Wellness részleg 19:00 után fürdőruhában nem használható, ugyanakkor a szaunán kívül a diszkrét viselkedés, törölköző vagy szaunalepedő használata elvárt.
10. A különböző szaunákra, jégbarlangra, sóbarlangra vonatkozó házirendet jelen Házirend melléklete tartalmazza.

A Házirend 2021. 04.01. napjától visszavonásig érvényes. A változtatás jogát fenntartjuk.

Kelt: Szentendre, 2021. április 1.

Dr. Juhász László

Ügyvezető igazgató

Aquapalace Kft.